Очрашу кичәсе
1 алып баручы 
 Нәкъ шулия буенда бардыр бер авыл –Чалкак диләр,
Авылының бер почмагында шәп бер мәктәп бар ,диләр
Ул мәктәпнең ,һич онытмам,гажәеп дәресләрен,
Ашханәсен,бәйрәмнәрен һәм дә тәнәфесләрен.
2 алып баручы
Зурмы?-дисәң,зур түгелдер,бу мәктәп бик кечкенә.
Әмма белем чыганагы кечкенә түгелдер һич кенә.
Монда һәр ел белем ала бик сәләтле балалар
Белемнәрен арттырып алга үрләп баралар.


Җыр_____________
1 алып баручы
80 елдан артык тарихың бар,
Шәкертләрең синең җитәрлек.
Арасында байтак зур шәхесләр,
Дан казанган – исең китәрлек.

2 алып баручы
Хәерле көн,кадерле кунаклар,хөрмәтле укытучылар һәм укучылар!Кеше өчен иң изге сүзләр- әти-әни ,туган як,мәктәп.Туган җиребезне сагынсак,туган йортыбыз,мәктәбебез күз алдына килеп баса.Мәктәпне уйласак туган җирне сагынабыз.Әлеге төшенчәләр кешенең йөрәк түрендә һәрчак янәшә булачак.Кая гына барып,кемнәр генә булсак та,без әти-әниебез,туган ягыбыз,туган мәктәбебез үстергән бала булып калачакбыз.
2 алып баручы
Әйдәгез,бергәләп  үткән юлларыбызны искә төшерек,сыйныфташларыбыз белән күрешик,бер-беребезгә,туган мәктәбебезгә изге теләкләребезне житкерик.Мәктәп һәрбер кеше өчен иң изге ,иң кадерле урын,шунлыктан чәчләребезгә чал керсә дә ,үзебез инде өлкән яшьтә ,арабызда әби-бабайлар булса да,һәркем аңа теләп кайта,ә туган мәктәп һәркемне көтеп,сөенеп каршы ала.
1алып баручы
Сүзне бик күп еллар мәктәп дип аталган “Балачак ”илен житәкләп килгән,хөрмәткә лаек булган мәктәп директоры Гатауллин Динар Фатих улына бирәбәез.
2 алып баручы
Бүгенге очрашуыбызда профессор,академик,халык-ара педагогик белем бирү академиясенең әгъзә корреспонденты,Россия Федерациясенең атказанган фән эшмәкәре Ахияров Камиль Шәехмурза улы да катнаша.Рәхим итеп үзегезнең истәлекләрегез белән уртаклашсагыз иде.
Бию  “Чабата”
1 алып баручы
Бай тарихлы мәктәбебездэ төрле елларда балаларга белем биргән укытучыларыбыз да кунакта.
Гатауллин Динар Фатих улы
Гатауллина Рабина Файзелхановна
Гиззатуллин Фавиль Гайнулла улы
Садикова Роза Галинур кызы
Яхина Флюза Рахматулла кызы
Шафеева Фатима Миңнемулла кызы
Тимершина Флюра Идият кызы
Шайдуллина Асия Шарифулла кызы
Сайфутдинова Залифа Фәнәви кызы
2 алып баручы
Ә хәзер сүзне гомерен яшь буынга белем һәм тәбия бирүгә багышлаган,мәктәп музеен ачуга бик күп көч салган ,ветеран укытучыбыз- Гиззатуллин Фавиль Гайнулла улына бирәбез.
Бәлки,очрашуыбыз хакына безгә бер матур жыр да бүләк итәрсез.
Җыр _________
1 алып баручы
Жир йөзендә иң-иң  матур теләкләрне
Сорасалар,багышларга кемгә,диеп,
Үзенә бик күп йөрәкләрне әсир иткән
Укытучыга,дияр идем,башым иеп.
Иң бәхетле кеше кем,дип сорасалар,
Әйтер идем сүзләремне гөлгә төреп
Ул-Укытучы,елмайганда, каршысында
Үзеннән дә оста шәкертләрен күреп
2 алып баручы
Сезнең алдыгызда районыбызның,авылыбызның йөзек кашы булган 
“ Истәлек” ансамбле чыгыш ясый.
Безнең мәктәптә озак еллар эшлэгән ,шушы ансамбльга нигез салган Альберт Нуриевич Бакировның якты истәлеге булып яңгырасын.
Истәлек ансамбле
1 алып баручы
Һәр төбәк үзенең данлыклы уллары, кызлары белән горурлана. Төбәккә
бәяне дә шуннан чыккан күренекле кешеләрнең дәрәҗәсенә карап бирәләр.
Авылыбызның данлыклы тарихы, күренекле,бөек, мактаулы исемнәр алган мөхтәрәм
кешеләре бихисап. Аларның һәрберсе – зур тарихлы Чалкак  мәктәбен
тәмамлаган шәхесләр. Бүгенге бәйрәмдә аларның барысын да атап китеп булмаса да,
кайберләрен искә алып үтми мөмкин түгел.
Күренекле композитор Солтан Габяши
Язучы Фаек Мөхәмәтҗанов
Жырчы Гөлнара Тимерҗанова
................
.................
.................
................

Сезнең өчен җырлый авылыбызның моңлы сандугачы  -Тимергәлиева Гөлфия Рифгәт кызы

2 алып баручы

Мәктәбебез коллективы балаларга белем һәм тәрбия бирүдә зур көч салып эшли.Безнең төп максат-укучыларны урта мәктәптә уңышлы гына укып китәрлек итеп әзерләү,заман шартларына яраклашкан шәхес тәрбияләү.


 Мәктәбемә илтер юллар буйлап
          Бала булып килә узасым.
Еллар үткәч килә:
“Исәнме!” – дип
Балачакка кулым сузасым.
Эх, балачак үткән сукмаклардан
Яланаяк йөгреп үтәргә.
Бар дөньяны онытып, сабый булып,
Күбәләкләр  куып китәргә.
Балачакта зурлар дөньсына
Сайлар өчен юллар җитәрлек.
Тик еракта калган сабый чакка
Тапмыйм юллар килеп җитәрлек.
Тапмам микән әгәр ул юлларны
Әкиятләрдән эзләп карасам?
Алып бармас микән үткәнемә,
Йомгакларым сүтеп карасам?


Татар биюе

1 алып баручы

Эй,мәктәбем!
Ничә буын синдә белем алган,
Чистартылган, агарган күңел.
Гасырга якын матур тарихың бар,
Шәкертләрең синең җитәрлек.
Арасында шундый зур шәхесләр,
Дан казанган, исең китәрлек.
Җиз кыңгырау моңы җыйды безне,
Таныш чыңы һаман колакта.
Бер мизгелгә вакыт туктап торчы,
Без кайттык бит тагын яшь чакка


2 алып баручы

Бу очрашу торсын җим булып,
Бер алтын бөртек булып.
Ходай бирсен озак еллар,
Яшәргә бөркет булып.
Сезнең эшне өлге итеп алып
Тормыш юлын матур үтәрбез.
Изге уйны, изге гамәлләрне
Үзебезгә маяк итәрбез.
Мәңге яшь булыгыз әле
Килик кабат, яңадан.
Ходай насыйп итсен иде
Очрашырга яңадан.

Сүз мәктәп директоры Нигаматьянова Индира Ринат кызына бирелә










